ژوب (آن لائن)محکمہ لائیو سٹاک نا دیوان ڈپٹی ڈائریکٹر ڈاکٹر نصیب اللہ کاکڑ نا کماشی ٹی اڈ تننگا ہراٹی محکمہ نا کل ڈاکٹر و اسٹاف نا بھلو کچ اس بشخ ہلک۔ دیوان آن تران کرسا ڈاکٹر نصیب اللہ کاکڑ پارینے کہ ڈائریکٹر جنرل بلوچستان نا پارت آتا رداٹ بھلا عئید آن مُست کانگو وائرس نا برخلاف مال مویشی ٹی ویکسین و اسپرے مہم نا بنا ءِ کننگک ہراڑکن ٹیم تا جوڑ کننگ آ ہم سجفنگا داڑتون اوار او پارینے کہ وزیراعظم پولٹری پرجیکٹ نا ریٹ فی پیکج 2750 روپئی آن کم کرسا 1450 روپئی جتا کننگا۔
